Mowa

Li mowa esteut-st on foû grand oujhea, disparexhou ouy, ki vikéve el Nouve Zelande, del famile des ostruches, ki n' saveut voler, e sincieus latén Dinornithidae spp..

End aveut onze sôres. Li pus grande, l' adjeyant mowa, esteut disk' a troes metes hôt et pezer 250 kg, mins gn aveut des pus ptites, nén pus hôtes ki 50 cm.
Dins l' ecosistinme pårticulî del Nouve Zelande, ki n' aveut nole biesse ås tetes, les mowas avént l' role des grands paxheus ou betchteus (comes les vatches ou les ciers) ôte pårt; purade come les ciers, la ki les mowas n' viként nén dans des waides (end aveut waire el Nouve Zelande) mins dins les bwès.

Li mowa a disparexhou diviè ls anêyes 1500, cåze del tchesse et do disbwejhaedje. Li kiwi et l' emeu, ki vicnut co asteure, endè sont des près-parints.
Divant l' arivêye des omes, si seu predateu esteut li harpagornisse.

Categoreye:Dinozôres